**SUTARTIES SPECIALIOJI DALIS**

**20\_\_-\_\_-\_\_,** Nr. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**AB "Energijos skirstymo operatorius",** pagal Lietuvos Respublikos įstatymus teisėtai įregistruota ir veikianti akcinė bendrovė, įmonės kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama

**UAB Šiaulių dujotiekio statyba**, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas 144662024, PVM mokėtojo kodas LT446620219, registruotos buveinės adresas Bačiūnų g. 12, Šiauliai, Lietuvos Respublika, duomenys apie kurią kaupiami ir saugomi VĮ Registrų centras**,** atstovaujama (toliau – Rangovas), Užsakovas ir Rangovas kiekvienas atskirai toliau vadinamas Šalimi, bendrai vadinamos Šalimis,sudarė šią rangos sutartį (toliau – Sutartis).

1. **SUTARTIES OBJEKTAS**
   1. Rangovas įsipareigoja savo rizika ir savo medžiagomis pagal Techninės specifikacijos reikalavimus, Sutartyje nurodytomis sąlygomis ir terminais atlikti ***(ESO-2017-986) Vidutinio slėgio dujotiekio Vinkšnėnų k., Šiaulių r., projektavimo paslaugos ir statybos darbai*** (toliau tekste – Darbai)*,* ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA**
   1. Pagal šią Sutartį atliekamų Darbų apimtys nurodytos Techninėje specifikacijoje (Sutarties SD Priedas Nr. 2).
   2. Maksimalią Darbų kainą sudaro *96.025,60* EUR (*Devyniasdešimt šeši tūkstančiai dvidešimt penki* eurai *60* ct), įskaitant PVM. Bendrą Darbų kainą sudaro:
      1. Darbų kaina *79.360,00* EUR (*septyniasdešimt devyni tūkstančiai trys šimtai šešiasdešimt* eurų *00* ct);
      2. Pridėtinės vertės mokestis (PVM) (21 %) – *16.665,60* EUR (*šešiolika tūkstančių šeši šimtai šešiasdešimt penki* eurai *60* ct).
   3. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   4. Užsakovas neįsipareigoja sumokėti Rangovui visos 2.2. punkte nurodytos bendros Sutarties kainos, t.y. galutinė Rangovui mokama kaina už faktiškai atliktus Darbus gali būti mažesnė, negu numatyta Sutarties 2.2. punkte. Jeigu Rangovo Darbų atlikimo faktinės išlaidos yra didesnės, galutinė Rangovui mokama kaina už faktiškai atliktus Darbus bet kuriuo atveju negali būti didesnė, negu numatyta Sutarties 2.2. punkte. Sutarties galiojimo laikotarpiu Užsakovas turi teisę koreguoti perkamų Darbų apimtis, neviršijant Sutarties SD priede Nr. 1 nurodyto maksimalaus Darbų kiekio ir Sutarties SD 2.2 punkte nurodytos bendros Darbų kainos.
   5. Už Darbus, kuriuos Rangovas be Užsakovo rašytinio sutikimo atlieka nukrypdamas nuo Sutarties, Užsakovas Rangovui neapmoka.
3. **DARBŲ KOKYBĖ IR PROJEKTAVIMAS**
   1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais, taip pat Pirkimo sąlygas, Techninę specifikaciją ar kitus dokumentus, kurie numato kokybės reikalavimus Darbams, bei įprastai tokios rūšies Darbams keliamus reikalavimus*.*
   2. Projektavimo darbų metu parengtas projektas(-ai), taip kaip jis apibrėžtas Sutartyje, (Techninė specifikacija Priedas Nr.2) turi atitikti SPS ir teisės aktuose keliamus reikalavimus.
   3. Užsakovas per 10 darbo dienų po projektinės dokumentacijos (toliau – Projektavimo rezultato) pateikimo peržiūrai turi teisę Rangovui pareikšti pastabas dėl atlikto Projektavimo rezultato ir nurodyti trūkumus. Pastabų dėl atlikto Projektavimo rezultato pateikimas nepratęsia projektavimo atlikimo termino.
   4. Rangovui pirmą kartą pateikus peržiūrai Projektavimo rezultatą Užsakovas per Sutarties 3.3. punkte nurodytą terminą peržiūri projektinę dokumentaciją, ir jei turi - pateikia pastabas dėl atlikto Projektavimo rezultato, nurodo trūkumus ir grąžina Projektavimo rezultatą taisymui.
   5. Rangovui antrą ir bet kurį vėlesnį kartą pateikus Užsakovo peržiūrai Projektavimo rezultatą turi būti atsižvelgta į Užsakovo anksčiau pateiktas pastabas bei ištaisyti nurodyti trūkumai. Jei Užsakovui antrą ir bet kurį vėlesnį kartą pateiktas Projektavimo rezultatas neatitinka Sutartyje ar teisės aktuose nurodytų reikalavimų, Projektavimo rezultatas grąžinamas taisymui ir Užsakovui pareikalavus, Rangovas sumoka Užsakovui 57.92 EUR dydžio baudą už kiekvieną tokį atvejį bei atlygina Užsakovo dėl to patirtus tiesioginius nuostolius tiek, kiek jų nepadengia pagal šį punktą mokėtina bauda. Rangovas įsipareigoja savo jėgomis ir lėšomis trūkumus pašalinti per 10 kalendorinių dienų nuo pranešimo apie trūkumus gavimo dienos (gavimo diena laikoma pranešimo apie trūkumus išsiuntimo faksu ar elektroniniu paštu diena), jei Užsakovas nenustato ilgesnio termino, ir pateikti Projektavimo rezultatą Užsakovui vertinti.
   6. Jei Užsakovas per Sutarties 3.3 punkte nurodytą terminą nepateikia pastabų, laikoma, kad Užsakovas pateiktam Projektavimo rezultatui (projektinei dokumentacijai) pastabų neturi.
   7. Projekto apimtyje be privalomųjų projekto dalių turi būti parengiamos dalys atitinkančios SPS ir teisės aktuose keliamus reikalavimus. Jei projektavimo metu paruošti projekto sprendiniai turės įtakos esamiems inžineriniams tinklams ar statiniams, techniniuose projektuose turi būti numatyti šių inžinerinių tinklų ar statinių perkėlimo ar ardymo (nenaudojami tinklai ar statiniai) sprendiniai.
   8. Projekto(-ų) parengimui reikiamą dokumentaciją ir medžiagą iš reikiamų institucijų turi gauti Rangovas. Esant poreikiui, Užsakovas suteiks Rangovui reikalingus įgaliojimus minėtiems dokumentams gauti.
   9. Parengtą projektą(-us) su valstybės institucijomis ir įstaigomis derina Rangovas. Statybą leidžiantį dokumentą(-us) (Techninė specifikacija Priedas Nr.2) turi gauti Rangovas.
   10. Rangovas, vykdydamas šią Sutartį, turi užtikrinti naudojamų Lietuvos Respublikos statybos įstatymo, Statybos reglamentų, medžiagų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą ir su Rangovu suderintą terminą.
   11. Darbų trūkumais laikomi neatitikimai SPS ir teisės aktams.
   12. Užsakovo per garantinį terminą nustatytiems trūkumams šalinti nustatomas 10 darbo dienų terminas.
   13. Už nustatytų trūkumų nepašalinimą per Sutarties SD 3.12 nustatytą terminą Rangovas, Užsakovui pareikalavus, moka Užsakovui 300 eurų dydžio baudą už kiekvieną atvejį.
   14. Maksimali delspinigių ir (ar) baudų suma, Rangovo mokėtina pagal šią Sutartį, negali viršyti 10 % bendros Darbų kainos.
   15. Esant Užsakovo abejonėms dėl Darbų kokybės perdavimo - priėmimo metu, Šalys gali skirti ekspertizę.
4. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA**
   1. Rangovas Sutarčiai vykdyti turi teisę pasitelkti tik šiuos Subrangovus, kurie numatyti Rangovo Pasiūlyme:
5. **DARBŲ ATLIKIMO TERMINAI, VIETA IR PRIĖMIMO TVARKA**
   1. Rangovas Darbus pradeda vykdyti **nuo Sutarties pasirašymo dienos** ir įsipareigoja užbaigti juos ne vėliau kaip **per 140 kalendorinių dienų**.
   2. Darbai atliekami: Skroblų, Akacijų, Guobų, Alyvų, Erškėčių g., Vinkšnėnų k., Šiaulių r.
   3. Perdavimo – priėmimo aktai pasirašomi atlikus visus Sutartyje numatytus darbus.
   4. Perdavimo – priėmimo akte nurodomi faktiškai atliktų Darbų kiekiai pagal Sutartyje nustatytą išskaidymą.
   5. Darbų pabaiga laikoma statybos užbaigimo akto / deklaracijos apie statybos užbaigimą (jeigu šis dokumentas reikalingas teisės aktų nustatyta tvarka) gavimo ar įregistravimo (jeigu jis registruojamas teisės aktų nustatyta tvarka) data
   6. Už vėlavimą atlikti Darbus (atitinkamai konkretaus etapo Darbus) per Sutarties SD 5.3 punkte nustatytą terminą Rangovas, Užsakovui pareikalavus, moka Užsakovui 0,05 procentų nuo vėluojamų atlikti Darbų kainos dydžio delspinigius už kiekvieną uždelstą dieną tačiau delspinigių suma negali viršyti 10 procentų Darbų kainos. Rangovas taip pat įsipareigoja atlyginti dėl Sutarties neįvykdymo sutartu laiku Užsakovo patirtus tiesioginius nuostolius. Jei Užsakovas pareiškia reikalavimą atlyginti patirtus nuostolius, Užsakovo reikalavimas sumažinamas priskaičiuotų delspinigių suma.
6. **MOKĖJIMAI, PINIGINĖS PRIEVOLĖS IR SULAIKYMAI**
   1. Už faktiškai ir kokybiškai atliktus darbus yra atsiskaitoma gavus įregistruotą (jeigu jis registruojamas teisės aktų nustatyta tvarka) statybos užbaigimo aktą / deklaraciją apie statybos užbaigimą (jeigu šis dokumentas reikalingas teisės aktų nustatyta tvarka). Sąskaita apmokama per 30 (trisdešimt) kalendorinių dienų po elektroninės PVM sąskaitos faktūros gavimo, el. parašu pasirašius atliktų darbų aktą (F-2) ir pažymą (F-3). Sąskaitą(as) už faktiškai atliktus Darbus kartu su pasirašytu rangos būdu atliktų darbų priėmimo aktu (F-2) ir pažyma apie rangos būdu įvykdytų darbų vertę (F-3) Rangovas pateikia Užsakovui.
   2. Rangovas elektroniniu parašu pasirašytus atliktų darbų aktus Adoc formatu pateikia el. paštu[[1]](#footnote-2).
   3. Rangovas elektronines PVM sąskaitas faktūras[[2]](#footnote-3) arba sąskaitas faktūras pateikia el. paštu[[3]](#footnote-4), nurodydamas Užsakovo atsakingą darbuotoją.
7. **SUTARTIES ĮSIGALIOJIMAS IR GALIOJIMAS**
   1. Ši Sutartis įsigalioja nuo jos pasirašymo dienosir galioja iki visiško Šalių įsipareigojimų pagal šią Sutartį įvykdymo.
8. **KONTAKTINIAI ASMENYS**
   1. Užsakovo kontaktiniai asmenys, kurie bus atsakingi už šios Sutarties vykdymą:
   2. Rangovo kontaktiniai asmenys, kurie bus atsakingi už šios Sutarties vykdymą:
9. **KONFIDENCIALI INFORMACIJA**
   1. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti **3000 eurų** dydžio baudą ir atlyginti visus kitos Šalies patirtus tiesioginius ir netiesioginius nuostolius, kiek jų nepadengia numatyta bauda.
10. **KITOS NUOSTATOS**

10.1. Projektuotojas turi būti apsidraudęs Statinio projektuotojo civilinės atsakomybės privalomuoju draudimu. Rangovas per 7 (septynias) darbo dienas nuo Sutarties pasirašymo, bet ne vėliau kaip iki Darbų pradžios, Užsakovui turi pateikti Statinio projektuotojo civilinės atsakomybės privalomojo draudimo liudijimo / poliso kopiją bei draudimo įmokos už šį draudimą, nurodytos draudimo liudijime / polise, apmokėjimo dokumento kopiją.

10.2. Rangovas Pirkimo objektą turi būti apdraudęs Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu ir per 7 (septynias) darbo dienas nuo Sutarties pasirašymo, bet ne vėliau kaip iki Darbų pradžios, Užsakovui turi pateikti Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimo / poliso kopiją bei draudimo įmokos už šį draudimą, nurodytos draudimo liudijime / polise, apmokėjimo dokumento kopiją.

10.3. Visi draudimo dokumentai turi būti suderinti su Užsakovu.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1 – Darbų įkainiai, 2 lapai;
      2. Priedas Nr. 2 – Techninė specifikacija, 6 lapai.
      3. Priedas Nr. 3 – Rangovui galimų perduoti Medžiagų sąrašas ir jų atsiėmimo adresai, 1 lapas;
      4. Priedas Nr. 4 – Subrangovai ir jiems perduodami darbai, 1 lapas;

|  |  |
| --- | --- |
| **Rangovas:**  **UAB Šiaulių dujotiekio statyba**  A.S. LT647300010086710599  AB Swedbank bankas  Tel. 8 415 98184  El. paštas: sds@takas.lt | **Užsakovas:**  **AB „Energijos skirstymo operatorius“**  A. S. LT82 7044 0600 0298 2730  AB SEB bankas, banko kodas 70440  Tel. (8 5) 277 7524, Faks. (8 5) 277 7514  El. paštas: [info@eso.lt](mailto:info@eso.lt) |

**12. ŠALIŲ REKVIZITAI**

|  |  |  |  |
| --- | --- | --- | --- |
| |  |  | | --- | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos, vardas, pavardė)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Sutarties pasirašymo data)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos, vardas, pavardė)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Sutarties pasirašymo data)* | |  |

Priedas Nr. 1

Priedas Nr. 3

**Rangovui perduodamų medžiagų, įtaisų, įrenginių sąrašas pagal objektus ir jų atsiėmimo adresas**

**Vidutinio slėgio dujotiekio Vinkšnėnų k., Šiaulių r., projektavimo paslaugos ir statybos darbai**

|  |  |  |  |
| --- | --- | --- | --- |
| **Eil. Nr.** | **Pavadinimas ir techninės charakteristikos** | **Mato vnt.** | **Kiekis** |
|  | DSRĮt Q6 G4-T | vnt. | 7 |

|  |  |
| --- | --- |
| **MEDŽIAGŲ, ĮTAISŲ, ĮRENGINIŲ IŠDAVIMO ADRESAS** | |
| Tilžės g. 68, Šiauliai,  AB „Energijos skirstymo operatorius” | Atsakingas asmuo už medžiagų įtaisų, įrenginių išdavimą:  Dujų tinklo projektų valdymo grupė (Šiauliai), inžinierius Aurimas Aleksas  Tel. + 370 41 591 129; Mob. +370 656 30091 |

Priedas Nr. 4

**Subrangovai ir jiems perduodami darbai**

1. El. pašto adresai pateikiami internete adresu: http://www.eso.lt/lt/partneriams/duju-darbu-tiekejams-ir-rangovams [↑](#footnote-ref-2)
2. Pagal Lietuvos Respublikos pridėtinės vertės mokesčio įstatymo 79 straipsnio 11 d. nuostatas, PVM sąskaitos faktūros gali būti rašytinės (išrašomos spausdintame blanke) ir elektroninės. Elektronine PVM sąskaita faktūra laikoma PVM sąskaita faktūra, kurioje nurodomi nustatyti PVM sąskaitos faktūros rekvizitai ir kuri yra išrašyta ir gauta elektroniniu formatu. [↑](#footnote-ref-3)
3. El. pašto adresai pateikiami internete adresu: http://www.eso.lt/lt/partneriams/duju-darbu-tiekejams-ir-rangovams [↑](#footnote-ref-4)